cyanic-selkie/wikianc huggingface dataset:
Planteryk
Sisteem
Volkome een stemmigheid oor 'n klassifikasiesisteem sal waarskynlik nooit bereik word nie, vanweë die subjektiewe element wat in taksonomie betrokke is en omdat navorsing steeds nuwe lig werp op die verwantskappe tussen organismes. Veral oor die laer organismes is daar nog baie onduidelikheid. Die groot probleem met die klassifikasie van laer organismes het ontstaan toe daar nog net tussen die plante- en diereryk onderskei is.
Virusse, bakterieë en eensellige organismes is dikwels as diere of plante beskou. Fungi is oor die algemeen as plante beskou. Virusse bestaan slegs uit 'n hoeveelheid DNS of RNS met 'n laag proteïen rondom en leef altyd parasities in ander organismes. Hulle is nie in staat om hulself voort te plant nie, maar dwing die selle van hul gasheer tot die vorming van virus-DNS. Verskeie virusse kan in kristallyne vorm gebring word sonder dat hul vermoë om siektes te veroorsaak, verlore gaan, wat 'n unieke eienskap van virusse is.
Rita Karin
Rita Karin (24 Oktober 1919 – 10 September 1993) was 'n Amerikaanse aktrise. Sy was bekend vir haar rolle in die rolprente The Big Fix (1978), Sophie's Choice (1982), Enemies: A Love Story (1989), en He Said, She Said (1991).
Planteryk
Sisteem
Virusse is blykbaar iets tussen 'n nie-lewende struktuur en 'n lewende organisme. Bakterieë is 'n kenmerkende groep uiters klein organismes sonder 'n egte kern. Die blouwiere of blougroen bakterieë is tot onlangs as alge geklassifiseer omdat hulle eensellig is en kan fotosintetiseer, hoewel hulle ook nie egte kerne het nie. Vandag word hulle egter saam met die bakterieë onder 'n aparte ryk, die Monera, geklassifiseer. Ook die alge en soortgelyke organismes word vandag nie meer onder die planteryk geklassifiseer nie, omdat sommige vanweë hulle beweegvermoë deur dierkundiges as diere beskou is, terwyl plantkundiges hulle vanweë die aanwesigheid van chlorofil as plante beskou het.
Hierdie organismes staan nou bekend as die ryk (regnum) Protista. Een van die vernaamste eienskappe van plante is die aanwesigheid van chlorofil. En onder meer omdat dit nie by die fungi aanwesig is nie, word ook die fungi vandag as 'n aparte ryk (regnum) beskou. Verskeie groepe wat nog deur veral nie-deskundiges as plante beskou word maar wat volgens die jongste klassifikasie afsonderlike ryke vorm, is in bygaande klassifikasie ingesluit sodat daar aangedui kan word watter groepe nie meer tot die planteryk behoort nie.
Ixia ramulosa
Ixia ramulosa is 'n meerjarige blomplant en geofiet wat tot die genus Ixia behoort en deel is van die fynbos en renosterveld. Die plant is endemies aan die Noord- en die Wes-Kaap en kom van Kamieskroon tot by die Bokkeveld-eskarp en die Koebeeberge voor. Die plant word bedreig die rooibostee bedryf en oorbeweiding.
Mark Boone Junior
Mark Boone Junior (gebore 17 Maart 1955) is 'n Amerikaanse akteur en vervaardiger. Hy is bekend vir sy rolle in die rolprente Memento (2000), 2 Fast 2 Furious (2003), Batman Begins (2005), en 30 Days of Night (2007).
Bernard Lee
Bernard Lee (10 Januarie 1908 – 16 Januarie 1981) was 'n Engelse akteur en skrywer. Hy was bekend vir sy rolle in die rolprente Dr. No (1962), Diamonds Are Forever (1971), Live and Let Die (1973), en The Spy Who Loved Me (1977).
Minki van der Westhuizen
Willemien “Minki” van der Westhuizen (gebore 26 Februarie 1984) is 'n Suid-Afrikaanse model en televisiepersoonlikheid.
Vroeë lewe
Van der Westhuizen is in Durbanville, Wes-Kaap, gebore en matrikuleer aan Hoërskool Stellenberg, naby Bellville.
Modelwerk
Van der Westhuizen het op die ouderdom van 16 met modelwerk begin. In haar matriekjaar, 2002, is sy gekies deur 'n modehuis, Guess, om deel van 'n internasionale veldtog te wees. Van der Westhuizen word deur Max Models in Kaapstad verteenwoordig. In 2002, 2003, 2006 en 2007 verskyn sy in die swemdraguitgawe van die Suid-Afrikaanse tydskrif Sports Illustrated, asook op die voorblad van die tydskrif GQ.
Sy is deur die tydskrif, Maxim, as nommer 24 van 100 mooiste vroue in 2003 gelys en is as die sexy’ste vrou ter wêreld aangewys deur die lesers van die tydskrif FHM in 2004. In 2003 is sy ook gekies as die gewildste prikkelpop deur die Amerikaanse weermagtroepe wat diensplig in Irak gedoen het.
Televisie
Van der Westhuizen het in die spesiale uitsending van 2006 Sports Illustrated se swemdrag uitgawe verskyn op die M-Net kanaal. In 2007 was sy in 'n episode van Behind the Name, 'n dokumentêre reeks op E.tv wat in elke episode op 'n bekende persoon fokus. Van der Westhuize het haar eerste ontmoeting met televisieaanbieding gehad met die SABC2-reeks, Pasella in 2007. Kykers kon haar as persoon beter leer ken en haar toenemendheid en sprankelende persoonlikheid het die vloei van die onderhoudvoering vergemaklik.
Van der Westhuizen was ook vir twee seisoene die aanbieder van die realiteitsreeks op kykNET, Boer Soek 'n Vrou, wat ook gemaak het dat sy die Aanbieder van die Jaar-toekenning gewen het by die Huisgenoot Tempo-toekennings. Sedert 2019 het sy haar eie geselsprogram op die Via-kanaal op DStv, Minki.
Persoonlike lewe
Van der Westhuizen het vanaf 2004 tot 2006 met oud-Proteakrieketkaptein Graeme Smith uitgegaan. In 2007 is sy met 'n sakeman van Stellenbosch, Constant Visser, getroud, maar in November 2009 is hulle geskei.
In Junie 2012 is sy met die rugbyspeler Ernst Joubert getroud. Die egpaar het drie dogters: Katerien (gebore Julie 2013), Elise (gebore Augustus 2014) en Elsa (gebore Maart 2018).
Ixia pumilio
Ixia pumilio is 'n meerjarige blomplant en geofiet wat tot die genus Ixia behoort en deel is van die fynbos. Die plant is endemies aan die Wes-Kaap en kom in die Breederiviervallei, suid van Worcester voor. Die plant het 'n voorkomsgebied van kleiner as 10 km2 en daar is slegs een populasie, weerskante van die rivier op die banke. Die plant is eers in 1983 ontdek en weer bevestig in 2012. Daar word geskat dat die populasie uit minder as 200 plante bestaan. Die habitat word bedreig deur gewasverbouing en indringerplante.
Malindi-kultus
The Good News International Ministries (GNIM), algemeen bekende toponiem bekend as die Malindi-kultus (en voorheen as Servant P.N. Mackenzie Ministries), is 'n nuwe godsdienstige beweging. Dit word soms beskryf as Christen, maar wyk grootliks af van die hoofstroom Nicea Christendom. GNIM is gebaseer in Shakahola, Magarini sub-distrik, Kilifi Distrik, Kenia en is gesamentlik deur Paul Nthenge Mackenzie (ook Makenzi gespel) en sy vrou in 2003 gestig.
Die groep het in April 2023 internasionale aandag getrek, toe dit onthul is dat Mackenzie na bewering sy volgelinge oortuig het dat ’n hongerdood die pad na saligmaking is, wat gelei het tot die dood van minstens 103 mense. Die groep, wat dikwels as 'n kultus beskryf word, is anti-Westers, wat geriewe soos gesondheidsorg, onderwys en sport afmaak as "euwels van die Westerse lewe", en met Mackenzie wat die Verenigde State, Verenigde Nasies en die Katolieke Kerk veroordeel as die "gereedskap van Satan". Die groep wy ook baie van sy leringe aan die eindtyd. Hulle gee voor om volgelinge te wees van die Eindtydboodskap van William Branham. Moordspeurders wat die saak ondersoek, het gesê die groep is deur Branham se leerstellings geradikaliseer, wat tot hul dood gelei het.
Mackenzie het die GNIM in 2003 gestig en 'n groot aanhang opgebou, hoofsaaklik as gevolg van die suksesvolle oortuiging van sy volgelinge dat hy direk met God kan praat. Begin in die laat 2010's, het Mackenzie se kerk 'n hernude golf van ondersoek oor die interne praktyke van die owerhede begin ontvang. In 2017 het Mackenzie en sy vrou verskeie aanklagte met betrekking tot die kerk in die gesig gestaar. Hy is getugtig omdat hy studente aangehits het om hul opvoeding te laat vaar, nadat hy dit as “goddeloos” aan die kaak gestel het, asook om genoemde kinders te radikaliseer en mediese sorg daarna geweier het. Verskeie kinders het as gevolg daarvan gesterf en in 2017 is 93 kinders deur regeringsowerhede uit die kultus gered. Na nog 'n arrestasie in 2019 het hy Malindi verlaat en na die Shakahola-woud gegaan waar die massa-hongersnood in 2023 plaasgevind het. Volgelinge van die kultus het in verskeie afgesonderde nedersettings in 'n 800-akker gebied in die Shakahola-woud gewoon. Paul Mackenzie is op 14 April 2023 weens die jongste sterftes in hegtenis geneem.
Phorbas erectus
Phorbas erectus is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Phorbas en tot die familie Hymedesmiidae. Die wetenskaplike naam van die spesie is die eerste keer geldig gepubliseer in 1993 deur Lévi.
Cyrtanthus brachysiphon
Cyrtanthus brachysiphon is 'n blomdraende plant en geofiet wat hoort tot die familie Amaryllidaceae en is endemies aan KwaZulu-Natal en kom op die Louwsburg-plato voor. Dit het 'n voorkomsgebied van kleiner as 5 km² en daar is slegs twee subpopulasies. Dit groei op hange en lysies, by watervalle en ander ontoeganklike plekke wat dit moeilik maak om die status van die plant korrek vas te stel. Dit word bedreig die indringerplant swartwattel (Acacia mearnsii).
Curd Jürgens
Curd Jürgens (13 Desember 1915 – 18 Junie 1982) was 'n Duitse akteur en regisseur. Hy was bekend vir sy rolle in die rolprente The Enemy Below (1957), The Longest Day (1962), Lord Jim (1965), en The Spy Who Loved Me (1977).
Borg El Arab Internasionale Lughawe
Borg El Arab Internasionale Lughawe (IATA: HBE, ICAO: HEBA) (Arabies:مطار برج العرب الدولي) is die internasionale lughawe van Alexandrië, Egipte. Dit is ongeveer 40 km (25 myl) suidwes van Alexandrië geleë, in Borg El Arab. Die lughawe bedien ook die nabygeleë gebiede van die Nyldelta.
Frederick Leister
Frederick Leister (1 Desember 1885 – 24 Augustus 1970) was 'n Engelse akteur. Hy was bekend vir sy rolle in die rolprente The World, the Flesh, the Devil (1932), Evensong (1934), The Prime Minister (1941), en Dear Octopus (1943).
Ixia polystachya
Die geelkalossie (Ixia polystachya) is 'n meerjarige blomplant en geofiet wat tot die genus Ixia behoort en deel is van die fynbos. Die plant is endemies aan die Wes-Kaap en kom van die Olifantsriviervallei tot by die Kaapse Skiereiland en Caledon voor. Die plant word bedreig deur ontwikkeling en plantasies rondom Stellenbosch. In die Swartland, Breederiviervallei en rondom Caledon word die plant bedreig deur gewasverbouing.
Dit word ook geelkalossie, koringblom, koringblommetjie of witkalossie genoem.
Latimeria
Hulle kom langs die kuslyne van die Indiese Oseaan en Indonesië voor. Aangesien daar net twee spesies bekend is en albei bedreig word, is dit een van die mees bedreigde genera van diere in die wêreld. Die selakant is 'n kritiek bedreigde spesie.
Virginia Karns
Virginia Karns (30 Mei 1907 – 21 Junie 1990) was 'n Amerikaanse aktrise. Sy was bekend vir haar rol in die rolprent Babes in Toyland (1934).
Suid-Afrikaanse algemene verkiesing van 1938
Afbakening van kiesafdelings
Die Suid-Afrika-wet van 1909 maak voorsiening vir 'n Afbakeningskommissie om die grense van die kiesafdelings te definieer. Die verteenwoordiging per provinsie, onder die sewende verslag van 1937, word in die tabel hieronder uiteengesit. Die syfers in hakies is die aantal kiesafdelings in die vorige (1932) afbakening. As daar geen syfer tussen hakies is nie, het die aantal onveranderd gebly.
Uitslag
]] Daar was 1 052 652 geregistreerde kiesers, waarvan 835 378 mense uiteindelik gestem het (5 481 bedorwe stemme ingesluit).
Cyrtanthus breviflorus
Die geelvuurlelie  (Cyrtanthus breviflorus) is 'n blomdraende plant en geofiet wat hoort tot die familie Amaryllidaceae en is inheems aan Angola, Demokratiese Republiek die Kongo, Eswatini, Kenia, Lesotho, Malawi, Rwanda, Suid-Afrika, Tanzanië, Zambië en Zimbabwe.
Natuurgeskiedenismuseum van Nantes
Die Natuurgeskiedenismuseum van Nantes is 'n Franse natuurgeskiedenismuseum geleë in die stad van Nantes.
Geskiedenis
Die eerste plek wat aan natuurgeskiedenis in Nantes gewy is, was 'n private kabinet wat in 1799 geskep is deur François-René Dubuisson, 'n apteker en natuurgeskiedenisliefhebber. Hy het hierdie kabinet van natuurgeskiedenis gestig om die studie van die hoofonderdele van onderwys vir jongmense te vergemaklik. Hierdie eerste kabinet is dan geleë "rue Caylus". Hierdie versamelings is in 1806 deur die munisipaliteit gekoop en geïnstalleer in die perseel van die voormalige chirurgiese skool van Saint-Côme, wat aan die stad behoort, en geleë in rue du Port-Communeau.
Willy Kaiser-Heyl
Willy Kaiser-Heyl (4 Augustus 1876 – 2 Desember 1953) was 'n Duitse akteur. Hy was bekend vir sy rolle in die rolprente ''Der Hund von Baskerville - 6. Teil: Das Haus ohne Fenster (1920), Die Dame in Schwarz (1920), Die Tragödie eines Großen (1920), en Alexandra'' (1922).
Zaporizjzja-oblast
Zaporizjzja-oblast (Oekraïens: Запорізька область; Russies: Запорожская область) is 'n oblast in suidoostelike Oekraïne. Die hoofstad en grootste stad van die oblast is Zaporizjzja. Hoewel Oekraïens die enigste amptelike taal in die oblast is, word Russies sedert 2012 as 'streektaal' erken. Sedert die Russiese inval in Oekraïne in 2022 is dit deels deur Rusland beset en op 30 September 2022 in weerwil van internasionale reg geannekseer.
Brunia bullata
Brunia bullata is 'n struik wat tot die Bruniaceae familie hoort. Die spesie is endemies in die Wes-Kaap en is deel van die fynbos. Dit kom in die Langeberg voor, van Suurbraak tot by Lemoenshoekpiek. Daar is drie subpopulasies op drie pieke van minder as tien plante elk. Die plant word bedreig deur te veel brande.
Gender
thumb|200px|Ineengevlegte gendersimbole: die rooi een links is die vroulike [[Venus-simbool en die blou een regs die manlike Mars-simbool.]]
Gender is die reeks karaktereienskappe wat betrekking het op manlikheid en vroulikheid en wat tussen hulle onderskei. Na gelang van die konteks kan dié eienskappe biologiese geslag, geslagsgebaseerde sosiale strukture (soos genderrolle) of genderidentiteit insluit.
Beskrywing
Die meeste kulture erken twee genders: seuns/mans en meisies/vroue. Mense buite dié groepe word gewoonlik transgender genoem. Sommige gemeenskappe het spesifieke genders benewens "man" en "vrou", soos die Hijra van Suid-Asië; daar word dikwels daarna verwys as die "derde" of selfs "vierde" gender.
Die Nieu-Seeland-Amerikaanse seksuoloog John Money het in 1955 die onderskeid begin tref tussen "gender" en "geslag". Voorheen is die woord gender in Engels gebruik vir taalkundige geslag. Money se betekenis van die woord het egter eers in die 1970's algemeen geraak, toe feministiese teorie die begrip aanvaar het om ’n onderskeid te maak tussen biologiese geslag en die sosiale konstruk gender. Vandag word die onderskeid in sommige kontekste gebruik, veral in die sosiale wetenskappe en dokumente van die Wêreldgesondheidsorganisasie (WGO).
In ander kontekste, insluitende gebiede van die sosiale wetenskappe, sluit "gender ook "geslag" in of vervang dit. In dierkunde word die woord dikwels gebruik om na ’n niemenslike dier se geslag te verwys. Dié verandering in betekenis kan teruggevoer word na die 1980's. In 1993 het die Amerikaanse Food and Drug Administration (FDA) gender in plaas van geslag begin gebruik. In 2011 het die FDA sy posisie verander en van "geslag" begin praat as die biologiese klassifikasie en "gender" as ’n mens se eie voorstelling as man of vrou.
Genderidentiteit
Om mense sosiaal as mans en vroue te klassifiseer, laat hulle voel hulle moet aan die een punt van ’n lineêre spektrum wees en hulleself as óf man óf vrou identifiseer, eerder as om toegelaat te word om ’n plek tussenin te kies.
Genderidentiteit verwys na ’n persoonlike identifikasie met ’n spesifieke gender en genderrol in ’n gemeenskap, sonder die bepaalde waardes wat aan "geslag" gekoppel word.
Spence Moore II
Spence Duane Moore II (geb. 16 Desember 1997) is 'n Amerikaanse akteur. Hy is veral bekend vir sy hoof- of herhalende rolle in 'n aantal televisiereekse wat in 2018 debuteer: Five Points (2018), A.P. Bio (2018–2021) en All American (2018–tans).
Aseksualiteit
thumb|130px|links|Sommige aseksuele dra ’n swart ring aan die middelvinger van hulle regterhand as ’n vorm van identifikasie.
Aseksualiteit is die gebrek aan seksuele aantrekking tot ander of aan belangstelling in seks. Dit kan ook wyer gekategoriseer word om ’n breë spektrum aseksuele subidentiteite in te sluit.
Beskrywing
thumb|200px|’n Aseksuele pride-vlag. Aseksualiteit verskil van seksuele onthouding en selibaat, wat op gedrag betrekking het en gewoonlik gemotiveer word deur faktore soos persoonlike, sosiale of godsdienstige oortuigings. Seksuele oriëntasie word as blywend beskou, anders as seksuele gedrag. Sommige aseksuele mense het wel seks, ondanks ’n gebrek aan seksuele belangstelling of begeerte, om verskeie redes soos om ander te plesier of kinders te hê.
Aanvaarding van aseksualiteit as ’n seksuele oriëntasie en wetenskaplike navorsing daaroor is steeds relatief nuut. Al hoe meer sosiologiese en sielkundige navorsing word daaroor gedoen. Terwyl sommige navorsers glo aseksualiteit is ’n seksuele oriëntasie, stem ander nie saam nie.
Verskeie aseksuele gemeenskappe het ontstaan ná die uitvinding van die internet en sosiale media. Die bekendste is die Asexual Visibility and Education Network, wat in 2001 gestig is.
Eddie Leslie
Eddie Leslie (22 Junie 1894 – Julie 1975) was 'n Engelse akteur en skrywer. Hy was bekend vir sy rolle in die rolprente On the Beat (1962), A Stitch in Time (1963), en Press for Time (1966), en in die televisiereeks Taxi! (1963).
Phorbas ferrugineus
Phorbas ferrugineus is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Crohn se siekte
Crohn se siekte is 'n tipe inflammatoriese dermsiekte wat enige segment van die spysverteringskanaal van die mond tot die anus kan affekteer. Dit is deel van a groep siektetoestande wat inflammatoriese dermkanaalsiektes genoem word. Simptome sluit dikwels abdominale pyn, diarree (wat bloederig kan wees as die ontsteking ernstig is), koors, abdominale distensie en gewigsverlies in.
Ander komplikasies buite die spysverteringskanaal kan anemie, veluitslag, artritis, inflammasie van die oog en moegheid insluit.
Die veluitslag kan as gevolg van infeksies sowel as pioderma gangrenosum of eritema nodosum wees.
Dermobstruksie kan voorkom as 'n komplikasie van chroniese inflammasie, en diegene met die siekte loop 'n groter risiko van kolonkanker en dundermkanker.
Daar is geen medikasie of chirurgiese prosedures wat Crohn se siekte kan genees nie.
Oorsaak
Alhoewel die presiese oorsake van Crohn se siekte onbekend is, word geglo dat dit veroorsaak word deur 'n kombinasie van omgewings-, immuun- en bakteriële faktore in genetiesvatbare individue. Dit lei tot 'n chroniese inflammatoriese versteuring, waarin die liggaam se immuunstelsel die spysverteringskanaal verdedig en moontlik mikrobiese antigene teiken. Die immuunsisteem identifiseer dan verkeerdelik die mukosa van die kolon as vreemde weefsel en val dit immunologies aan, wat inflammasie tot gevolg het. Dit veroorsaak dan dat die mukosa sere en bloeding ontwikkel.
Phorbas ferrerhernandezi
Phorbas ferrerhernandezi is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Phorbas en tot die familie Hymedesmiidae. Die wetenskaplike naam van die spesie is die eerste keer geldig gepubliseer in 2002 deur Van Soest.
Crohn se siekte
Oorsaak
Alhoewel Crohn se siekte 'n immuunverwante siekte is, blyk dit nie 'n outo-immuunsiekte te wees nie, in die sin dat die immuunstelsel nie deur die liggaam self geaktiveer word nie. Die presiese onderliggende immuunprobleem is nie duidelik nie; dit kan egter 'n immuniteitsgebrektoestand wees.
Risiko en diagnose
Ongeveer die helfte van die algehele risiko hou verband met genetika, met meer as 70 gene wat gevind is om betrokke te wees. Tabakrokers is twee keer so geneig om Crohn se siekte te ontwikkel as nie-rokers. Dit begin ook dikwels na gastro-enteritis.
Diagnose is gebaseer op 'n aantal bevindings, insluitend weefselmonsters en voorkoms van die dermwand, mediese beeldvorming en beskrywing van die siekte. Ander toestande wat op soortgelyke wyse kan voorkom, sluit in prikkelbare derm-sindroom en Behçet se siekte.
Simptome sluit in buikpyn, diaree, moegheid, gewigsverlies, fistels vanuit die dermkanaal en absesse. Buite die dermkanaal kom ander simptome ook voor, veral sere in die mond, op die kante van die tong, en selfs in die slukderm; oog-inflammasie in 5% van pasiënte, in een of beide oë, wat pyn, brandgevoel, dowwe visie of ligsensitiwiteit kan veroorsaak; en ook fissure, skeurtjies, fistels en anale stenose. Anale proleme kan soms vanself opklaar, maar dikwels benodig dit medikasie.
Behandeling
Daar is geen medikasie of chirurgiese prosedures wat Crohn se siekte kan genees nie. Behandelingsopsies is bedoel om met simptome te help, remissie te handhaaf en terugval te voorkom. In diegene wat nuut gediagnoseer is, kan 'n kortikosteroïed vir 'n kort tydperk gebruik word om simptome vinnig te verbeter, saam met 'n ander medikasie soos óf metotreksaat óf 'n tiopurien wat gebruik word om herhaling te voorkom. Om op te hou rook word aanbeveel by mense met Crohn se siekte.
Afhangende van die erns van die simptome sal die dokter medikasie voorskryf soos anti-biotika, kortisoon, immuunmoduleerders (azathioprine, 6-mercaptopurine of metotreksaat), en dikwels biologiese middels soos Infliximab of Adalimumab. Dié biologiese middels onderduk die immuunsisteem as ‘n geheel en maak die pasient meer vatbaar vir ander infeksies. Ou tuberkulose-letsels kan ook opvlam, en daar moet daarvoor getoets word voordat die behandeling kan begin.
Een uit elke vyf mense met die siekte word elke jaar in die hospitaal opgeneem, en die helfte van diegene met die siekte sal een of ander tyd oor 'n tydperk van tien jaar vir die siekte geopereer word. Alhoewel chirurgie so min as moontlik gebruik moet word, is dit nodig om sommige absesse, sekere dermobstruksies en kankers aan te spreek. Dit word elke paar jaar aanbeveel om vir dermkanker deur middel van kolonoskopie te kyk, vanaf agt jaar nadat die siekte begin het.
Voorkoms
Crohn se siekte raak ongeveer 3,2 per 1 000 mense in Europa en Noord-Amerika, en ongeveer 1,54 uit 1 000 in die Verenigde Koninkryk. Dit is minder algemeen in Asië en Afrika. Dit was histories meer algemeen in die ontwikkelde wêreld. Nommers het egter sedert die 1970s toegeneem, veral in die ontwikkelende wêreld. Inflammatoriese dermsiekte het in 2015 tot 47 400 sterftes gelei, en diegene met Crohn se siekte het 'n effens verminderde lewensverwagting. Dit is geneig om in die laat-tiener- en twintigerjare te begin, alhoewel dit op enige ouderdom kan voorkom. Manne en vroue word ewe veel daardeur geraak.
Pat Boone
Pat Boone (gebore 1 Junie 1934) is 'n Amerikaanse akteur en vervaardiger. Hy is bekend vir sy rolle in die rolprente Journey to the Center of the Earth (1959), State Fair (1962), The Last Boy Scout (1991), en The Shape of Water (2017). Hy is bekend vir sy liedjie Speedy Gonzalez, wat in 1962 vrygestel is.
Brunia callunoides
Brunia callunoides is 'n struik wat tot die Bruniaceae familie hoort. Die spesie is endemies in die Wes-Kaap en is deel van die fynbos. Dit kom in die Langeberg voor. Daar is minder as vyf subpopulasies en die plant word deur indringerplante soos die Pinus-spesies bedreig.
Al-Muzzammil
Al-Muzzammil (Arabies: المزمل, "Die Toegewikkelde Een") is die 73ste soera, of hoofstuk, van die Koran. Dit bevat 20 ajat, of verse, en is vermoedelik in Mekka aan Mohammed geopenbaar.
Opsomming
Die naam van die hoofstuk kom uit vers 1 ("u wat toegewikkel is") en verwys na Mohammed wat in die nag bid terwyl hy in sy mantel toegewikkel is. Baie kommentators beweer "Die Toegewikkelde Een" is 'n naam vir Mohammed wat deur die hele Koran voorkom.
Zachary Booth
Zachary Booth (* 1983) is 'n Amerikaanse akteur. Hy is bekend vir sy rolle in die rolprente Nick and Norah's Infinite Playlist (2008), The Beaver (2011), en Syrup (2013), en in die televisiereeks Person of Interest (2011).
Jean Kasem
Jean Kasem (gebore 1955) is 'n Amerikaanse aktrise. Sy is bekend vir haar rolle in die rolprent Ghostbusters (1984) en in die televisiereekse Cheers (1982), The Tortellis (1987), en Good vs Evil (1999).
Mark Lester
Mark Lester (gebore 11 Julie 1958) is 'n Engelse akteur en assistentregisseur. Hy is bekend vir sy rolle in die rolprente Oliver! (1968), Melody (1971), Crossed Swords (1977), en 1066.
Psigolinguistiek
Psigolinguistiek is die sielkunde van taal. Dit sluit die aanleer van taal en taaldisorders in.
Psigolinguistiek het te make met alle sielkundige faktore wat betrokke is by die aanleer en gebruik van taal. Hierdie faktore sluit onder andere in individuele vermoëns, intelligensie, selfbeeld en wêreldbeskouing(s). Dit is 'n akademiese veld wat die kognitiewe funksies wat by taal betrokke is bestudeer, met die doel om die manier hoe die brein taaluitinge hanteer en verwerk, te verstaan.
Psigolinguistiek kan egter onderskei word van neurolinguistiek, omdat neurolinguistiek uitsluitlik breinfunksie en taal bestudeer (deur te kyk na neurobiologie en liguistiek), waar psigolinguistiek 'n ietwat wyer veld is, wat die biologie, neurowetenskap,kognitiewe wetenskap, linguistiek, ens. kombineer om uit te vind hoe die brein taal verwerk. Minder algemene sielkundige areas kan ook gebruik word, soos sosiale wetenskappe, menslike ontwikkeling, kommunikasie teorieë, ens.
Natuurgeskiedenismuseum
Geskiedenis
Die primêre rol van 'n natuurgeskiedenismuseum is om die wetenskaplike gemeenskap te voorsien van huidige en historiese eksemplare vir hul navorsing, ten einde ons begrip van die natuurlike wêreld te verbeter. Sommige museums het openbare uitstallings om die skoonheid en wonder van die natuurlike wêreld met die publiek te deel; dit word verwys as 'openbare museums'. Sommige museums beskik oor nie-natuurgeskiedenisversamelings bykomend tot hul primêre versamelings, soos dié wat verband hou met geskiedenis, kuns en wetenskap.
Cyrtanthus galpinii
Die vuurlelie (Cyrtanthus galpinii) is 'n blomdraende plant en geofiet wat hoort tot die familie Amaryllidaceae en is inheems aan Suid-Afrika waar dit in KwaZulu-Natal en Mpumalanga asook Eswatini, Mosambiek en Zimbabwe voorkom. Die spesie staan ook bekend as die puruutjie.
Phorbas fibrosus
Phorbas fibrosus is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Phorbas en tot die familie Hymedesmiidae. Die wetenskaplike naam van die spesie is die eerste keer geldig gepubliseer in 1963 deur Lévi.
EGujini
eGujini is 'n nedersetting in die Jozini Plaaslike Munisipaliteit, Umkhanyakude-distrik van KwaZulu-Natal provinsie in Suid-Afrika.
Turraea pellegriniana
Turraea pellegriniana is 'n struik wat deel is van die Meliaceae familie. Die spesie is inheems aan Kameroen, Nigerië, Republiek die Kongo, Sentraal-Afrikaanse Republiek, Soedan en Uganda.
Al-Muddaththir
Al-Muddaththir (Arabies: ٱلْمُدَّثِّر, "Die Omgehulde") is die 74ste soera, of hoofstuk, van die Koran. Dit bevat 56 ajat, of verse, en is vermoedelik in Mekka aan Mohammed geopenbaar.
Opsomming
Die naam van die hoofstuk kom uit vers 1 ("u wat omgehul is") en verwys na Mohammed wat deur sy mantel omhul is.
Verskeie temas word in die soera behandel. Die eerste een is 'n waarkuwing aan Mohammed om gereed te wees en die mense te waarsku. Daar is ook 'n waarskuwing aan die ongelowiges oor die straf wat op hulle wag. In vers 30 word 19 engele genoem wat oor die hel waak.
Dubulwayo
Dubulwayo is 'n nedersetting in die Jozini Plaaslike Munisipaliteit, Umkhanyakude-distrik van KwaZulu-Natal provinsie in Suid-Afrika.
Eurypterida
thumb|200px|links|’n Voorstelling van Pentecopterus, die vroegste bekende euripteride. Die groep het waarskynlik in die vroeë Ordovisium of laat Kambrium hulle verskyning gemaak. Daar was sowat 250 spesies en dus was Eurypterida die uiteenlopendste Paleosoïese orde van die subfilum Chelicerata. Ná hul verskyning het euripterides gedurende die Siluur ’n groot deel uitgemaak van die seedierelewe, waarvan die meeste spesies beskryf is. Die genus Eurypterus uit die Siluur maak meer as 90% van alle bekende spesimens uit. Hoewel die groep bly diversifiseer het gedurende die daaropvolgende periode, die Devoon, is hulle swaar getref deur die Laat-Devoon-uitwissing. Hulle getalle het afgeneem totdat hulle tydens die Perm-Trias-uitwissing (of net daarvoor) uitgesterf het, sowat 251,9 miljoen jaar gelede.
Hoewel hulle dikwels "seeskerpioene" genoem word, het net die vroegste euripterides in die see voorgekom; baie latere vorme het in brak of vars water geleef, en hulle was nie ware skerpioene nie. Volgens sommige studies kon hulle ’n dubbele asemhalingstelsel gehad het, wat beteken hulle het dalk vir kort rukke op land gehou. Die naam Eurypterida kom van die Griekse woorde εὐρύς (eurús, "breë" of "wye") en πτερόν (pteron, "vlerk'), wat verwys na die paar breë swemledemate in baie lede van die groep.
Die euripterides sluit die grootste bekende geleedpotiges in wat nog geleef het. Die grootste een, Jaekelopterus, het tot 2,5 m lank geword. Hulle was egter nie almal groot nie; die meeste spesies was korter as 20 cm; die kleinste een, Alkenopterus, was net 2,03 cm lank. Eurypterida-fossiele is al op al die kontinente ontdek. Die meeste kom uit Noord-Amerika en Europa, want die groep het hoofsaaklik in die water om en op die antieke superkontinent Euramerika voorgekom. Net ’n hand vol groepe het weg van daar versprei en ’n paar genera is wêreldwyd aangetref.
Grootte
thumb|links|’n Vergelyking in die grootte van die mens met dié van ses van die grootste Eurypterida-spesies in die genera Jaekelopterus, Carcinosoma, Acutiramus (twee spesies), Pterygotus en Pentecopterus. Euripterides was baie uiteenlopend wat grootte betref – dit het afgehang van faktore soos leefstyl, omgewing en taksonomie. Groottes van sowat 100 cm was in die meeste groepe algemeen. Die kleinste een, Alkenopterus burglahrensis, het net 2,03 cm lank geword.
Die grootste euripteride, en sover bekend die grootste geleedpotige wat nog geleef het, is Jaekelopterus rhenaniae. ’n Knyper wat in Duitsland ontdek is, was 36,4 cm lank, maar vermis ’n kwart van sy grootte. As die oorspronklike grootte in ag geneem word, was die spesimen van Jaekelopterus met dié knyper tussen 233 en 259 cm lank, ’n gemiddelde lengte van 2,5 m. Met sy knypers oopgesprei, kon nog ’n meter by sy lengte gevoeg word. Selfs sonder oopgespreide knypers, is dit minstens ’n halwe meter langer as ander reusagtige geleedpotiges. Nog twee spesies, Erettopterus grandis en Hibbertopterus wittebergensis, kon ook 2,5 m lank geword het, maar dit is nie heeltemal seker nie.
Veral die spesies van die familie Pterygotidae het besonder lank geword. Acutiramus, waarvan die grootste lid (A. bohemicus) 2,1 m lank geword het, en Pterygotus, met die langste spesies (P. grandidentatus) 1,75 m lank, was reusagtig. Daar was egter ook ander enorme euripterides benewens die lede van Pterygotidae.
Nerissa en Katherine Bowes-Lyon
thumb|260px|Die Earlswood-hospitaal omstreeks 1854.
Nerissa Bowes-Lyon (18 Februarie 1919 - 22 Januarie 1986) en Katherine Bowes-Lyon (4 Julie 1926 - 23 Februarie 2014) was twee van die dogters van John Herbert Bowes-Lyon en sy vrou, Fenella (gebore Hepburn-Stuart-Forbes-Trefusis). John was die broer van lady Elizabeth Bowes-Lyon, die koninginmoeder. Die twee susters was dus niggies van koningin Elizabeth II en prinses Margaret – die vroue se gesamentlike oupa en ouma was Claude Bowes-Lyon, 14de Graaf van Strathmore en Kinghorne, en Cecilia Bowes-Lyon, Gravin van Strathmore en Kinghorne.
Agtergrond
Nerissa Bowes-Lyon is op 18 Februarie 1919 en Katherine Bowes-Lyon op 4 Julie 1926 gebore as die dogters van John Herbert Bowes-Lyon en sy vrou, Fenella Hepburn-Stuart-Forbes-Trefusis. Hulle pa, die tweede oudste seun van Claude Bowes-Lyon, 14de Graaf van Strathmore en Kinghorne, en Cecilia Bowes-Lyon, Gravin van Strathmore en Kinghorne, was die broer van lady Elizabeth Bowes-Lyon, die toekomstige koningin Elizabeth die koninginmoeder. Hulle moeder was die jongste dogter van Charles Hepburn-Stuart-Forbes-Trefusis, 21ste baron Clinton.
In 1987 is onthul dat Nerissa en Katherine nog lewe, hoewel die 1963-uitgawe van Burke's Peerage die susters se sterfdatums aangee as onderskeidelik 1940 en 1961. Die twee is in 1941 opgeneem in die Earlswood-hospitaal vir mense met 'n geestelike gebrek. In die destydse terminologie is albei as "imbesiele" geklassifiseer, en nie een van hulle het leer praat nie.
Nerissa is in 1986 op 66-jarige leeftyd oorlede, met net die hospitaalpersoneel wat die begrafnis bygewoon het, en Katherine is in 2014 op 86 oorlede. Die susters het geen geld van die familie ontvang nie, buiten £125 per jaar wat aan Earlswood betaal is. Die hospitaal het in 1997 gesluit.
Omstredenheid
Verpleegsters het in die dokumentêr gesê sover hulle weet, het die familie nooit vir die susters 'n verjaardag- of Kersgeskenk of -kaartjie gestuur nie. Toe Nerissa in 1986 sterf, het niemand van haar familie die begrafnis bygewoon nie. Sy is in die Redhill-begraafplaas begrawe en haar graf is met plastieketikette en 'n reeksnommer gemerk, totdat haar bestaan in die media onthul is. Haar familie het daarna 'n grafsteen laat oprig.
Ander familielede
Drie niggies van die susters wat ook geestelike gebreke gehad het, het ook in Earlswood-hospitaal gewoon. Harriet Hepburn-Stuart-Forbes-Trefusis (1887-1958), suster van Nerissa en Katherine se ma, Fenella, het getrou met majoor Henry Nevile Fane, en drie van haar sewe kinders het in Earlswood gewoon: Idonea Elizabeth Fane (1912-2002), Rosemary Jean Fane (1914-1972) en Etheldreda Flavia Fane (1922-1996). David Danks, destyds direkteur van die Murdoch-kindernavorsingsinstituut, het gemeen 'n genetiese siekte in die Hepburn-Stuart-Forbes-Trefusis-familie het dalk die vroeë dood van manlike familielede veroorsaak, asook leerprobleme in vroulike lede. In 1996 is die oorlewende niggies na die Ketwin House-versorgingsoord in Surrey gestuur. Toe dit in 2001 sluit, is hulle na 'n ander versorgingsoord in Surrey geskuif.
Anne Tennant, barones Glenconner, was as 'n jong vrou en 1950 se debutante van die jaar verloof aan Johnnie, burggraaf Althorp, later graaf Spencer en pa van prinses Diana. Sy pa het beswaar teen die huwelik aangeteken op grond van "mal bloed", want een van Anne se oumas was 'n Trefusis. Die verlowing is toe verbreek.
The Queen's Hidden Cousins
In November 2011 het Channel 4 'n dokumentêr oor die susters uitgesaai met die naam The Queen's Hidden Cousins. Die regisseur was Kelly Close en die program is gemaak deur Minnow Films, 'n onafhanklike maatskappy, wat die program so opgesom het: "Terwyl hulle susters, Diana en Anne, 'n bevoorregte lewe gelei en in die hoogste vlakke van die aristokrasie opgeneem is, was Katherine en Nerissa so te sê vergete en is hulle uit die familiegeskiedenis geskryf." Deur die individue se verhaal te vertel en die getuienis te gebruik van diegene wat saam met hulle in die inrigting woon, was die doel van die prent "om die veranderende houdings jeens leerprobleme oor die 20ste eeu in die Britse gemeenskap in konteks te plaas".
Voor die uitsending het die koerant Daily Express berig die koningin is "hoogs ontsteld" daardeur. Lady Elizabeth Shakerley, geleentheidsbeplanner van die koningin en dogter van een van die ander Bowes-Lyon-niggies, het lang kommentaar gelewer en dit gekritiseer. Sy het dit "wreed" en "indringerig" genoem en gesê Katherine en Nerissa "was allesbehalwe 'n taboe onderwerp", maar deel van die familie as susters van haar ma, wyle prinses Anne van Denemarke.
The Daily Telegraph het die dokumentêr as "hartseer, maar onthullend" beskryf. Nadat die program uitgesaai is, het die resensent John Grace van The Guardian gesê: "Alles wat gesê is, is algemene kennis." Crace het gemeen dit is Nerissa se dood in 1986 wat die poniekoerante se belangstelling in die verhaal die volgende jaar geprikkel het. Hy het kritiek uitgespreek op die feit dat geen poging aangewend is om uit te vind hoekom die susters in 1941 in die hospitaal geplaas is nie. Hy het geskryf: "Dit is die een deel van die storie wat regtig nog 'n raaisel is."
The Crown
Dis susters kom voor in die sewende episode, "The Hereditary Principle", van die vierde seisoen van Netflix se dramareeks The Crown, wat sy première in 2020 gehad het.
Anna Kashfi
Anna Kashfi (30 September 1934 – 21 Augustus 2015) was 'n Amerikaanse aktrise. Sy was bekend vir haar rolle in die rolprente The Mountain (1956), Cowboy (1958), en Night of the Quarter Moon (1959), en in die televisiereeks Adventures in Paradise (1959).
Powers Boothe
Powers Boothe (1 Junie 1948 – 14 Mei 2017) was 'n Amerikaanse akteur. Hy was bekend vir sy rolle in die rolprente Tombstone (1993), Sudden Death (1995), Sin City (2005), en The Avengers (2012).
Biva
Biva is 'n nedersetting in die Jozini Plaaslike Munisipaliteit, Umkhanyakude-distrik van KwaZulu-Natal provinsie in Suid-Afrika.
Mark Letheren
Mark Letheren (gebore 1971) is 'n Engelse akteur. Hy is bekend vir sy rolle in die rolprente A Midsummer Night's Dream (1996) en Wilde (1997), en in die televisiereeks Wire in the Blood (2002).
Phorbas fibulatus
Phorbas fibulatus is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Phorbas en tot die familie Hymedesmiidae. Die wetenskaplike naam van die spesie is die eerste keer geldig gepubliseer in 1893 deur Topsent.
Turraea robusta
Turraea robusta is 'n struik wat deel is van die Meliaceae familie. Die spesie is inheems aan die Demokratiese Republiek die Kongo, Kameroen, Kenia, Malawi, Tanzanië, Uganda en Zambië.
Panseksualiteit
thumb|Die panseksuele pride-vlag. Panseksualiteit kan beskou word as ’n seksuele oriëntasie op sy eie of as ’n tak van biseksualiteit, en dui op ’n alternatiewe seksuele identiteit.
Beskrywing
thumb|upright=0.5|links|Die simbool van panseksualiteit. Omdat panseksuele mense ’n verhouding met ander kan aanknoop wat hulle nie in die streng sin as man of vrou identifiseer nie, verwerp hulle die tweeledige indeling van geslagte. Dit word dus beskou as ’n inklusiewer term as "biseksueel". Die mate waarin die term "biseksueel" inklusief is in vergelyking met die term "panseksueel", is ’n kwessie van debatvoering in die LGBT-gemeenskap, veral onder biseksuele.
Humphrey Lestocq
Humphrey Lestocq (23 Januarie 1919 – 29 Januarie 1984) was 'n Engelse akteur. Hy was bekend vir sy rolle in die rolprent Come Back Peter (1952) en in die televisiereekse BBC Sunday-Night Theatre (1950), Potts in Parovia (1956), en The Avengers (1961).
Keimond
Keimond is 'n vakansiedorp geleë langs die monding van die Groot-Keirivier, 94 km noord-oos van Oos-Londen aan die Wildekus van die Oos-Kaap, Suid-Afrika.
Panseksualiteit
Etimologie
Panseksualiteit word soms ook "omniseksualiteit" genoem. Die voorvoegsel "pan-" kom van die Antieke Griekse woord vir "alles", πᾶν, terwyl "omni-" kom van die Latynse woord vir alles, omnis. Die woord "panseksueel" is sover bekend in 1917 die eerste keer gebruik, en dui op die idee "dat die seksinstink die belangrikste rol speel in alle menslike aktiwiteit, geestelik en fisiek", ’n aanhaling wat aan Sigmund Freud toegeskryf word.
Die letterlike betekenis van "biseksueel" is aantrekking tot die twee geslagte ("bi-" beteken "twee") of twee genders, mans en vroue. Daarteenoor sluit panseksualiteit ook interseks, transgender of ander mense in.
Keimond
In 1930 het Huberta, die bekende seekoei, haar in die Keirivier net bokant die derde grot tuisgemaak. Sy is uiteindelik verjaag en het haar reis na die suide voortgesit.
Panseksualiteit
Poliseksualiteit
Poliseksualiteit is al beskryf as "omsluitend of gekenmerk deur baie verskillende soorte seksualiteit", en as seksuele aantrekking tot baie, maar nie alle, genders. Baie mense gebruik dit in die plek van "biseksualiteit".
Keimond
Sport
Rolbal en gholf is gewilde tydverdrywe in Keimond. Die Keimond Buiteklub het 'n 12-putjie gholfbaan asook 'n rolbal- en muurbalbaan aangrensend aan die kampterrein.
Ander sportaktiwiteite sluit in bergfietsry, perdry en watersport soos swem, hengel, roei, seilplankry en seiljagvaart.
Toerisme
Die ekonomie van Keimond draai hoofsaaklik om toerisme as gevolg van sy ligging op die suidelike ingang na die voormalige Transkei. Alhoewel baie van die inwoners afgetredenes is, word 'n beduidende deel van die behuising as vakansiehuise deur gesinne in die binneland besit. Daar is verskeie akkommodasiegeriewe, 'n munisipale kampterrein, twee restaurante en kroeë, twee klein supermarkte en 'n vulstasie.
Roland Kaiser (akteur)
Roland Kaiser (9 April 1943 – 4 Februarie 1998) was 'n Duitse akteur. Hy was bekend vir sy rolle in die rolprente Emil und die Detektive (1954), The Affairs of Julie (1957), Münchhausen in Afrika (1958), en Der Mann im Strom (1958).
Beatrice Kay
Beatrice Kay (21 April 1907 – 8 November 1986) was 'n Amerikaanse aktrise. Sy was bekend vir haar rolle in die rolprente Diamond Horseshoe (1945), Underworld U.S.A. (1961), en Ginger in the Morning (1974), en in die televisiereeks Night Gallery (1969).
Bhokweni
Bhokweni is 'n nedersetting in die Jozini Plaaslike Munisipaliteit, Umkhanyakude-distrik van KwaZulu-Natal provinsie in Suid-Afrika.
David Boreanaz
David Boreanaz (gebore 16 Mei 1969) is 'n Amerikaanse akteur, vervaardiger, en regisseur. Hy is bekend vir sy rolle in die rolprent The Crow: Wicked Prayer (2005) en in die televisiereekse Buffy the Vampire Slayer (1996), Angel (1999), en Bones (2005).
Cyrtanthus flammosus
Cyrtanthus flammosus is 'n blomdraende plant en geofiet wat hoort tot die familie Amaryllidaceae en is endemies aan die Oos-Kaap waar dit in die Baviaanskloof voorkom en deel is van die Albanie-ruigte. Die plant word as krities seldsaam beskou.
Turraea laciniata
Turraea laciniata is 'n struik of 'n boom wat deel is van die Meliaceae familie. Die spesie is endemies aan Rodrigues.
Bhambanani
Bhambanani is 'n nedersetting in die Jozini Plaaslike Munisipaliteit, Umkhanyakude-distrik van KwaZulu-Natal provinsie in Suid-Afrika.
Desmin Borges
Desmin Borges (* April 1984) is 'n Amerikaanse akteur. Hy is bekend vir sy rolle in die rolprente Mr. Popper's Penguins (2011) en Private Life (2018), en in die televisiereekse You're the Worst (2014) en Preacher (2016).
Al-’Kiyamah
Al-’Kiyamah (Arabies: القيامة, "Die Herrysenis") is die 75ste soera, of hoofstuk, van die Koran. Dit bevat 40 ajat, of verse, en is vermoedelik in Mekka aan Mohammed geopenbaar.
Opsomming
Die soera begin met God wat sê hy is in staat om die dooies te laat herrys. Ongelowiges kan spot, maar sal dit ontgeld op die dag van herrysenis. Mohammed word gewaarsku om geduldig te wag vir die onthulling van die Koran. Aan die einde word weer klem daarop gelê dat God, wat die mens geskape het, hom kan laat herrys: "Is Hy dan nie by magte om die dooie te laat herlewe nie?"
Wolf Kaiser
Wolf Kaiser (26 Oktober 1916 – 22 Oktober 1992) was 'n Duitse akteur. Hy was bekend vir sy rol in die rolprent Intrigue and Love (1960).
Gereformeerde kerk Transkei
Die Gereformeerde kerk Transkei was ’n gemeente van die Gereformeerde Kerke in Suid-Afrika met sy setel op die destydse Umtata (nou Mthatha).
Die gemeente is in 1955 gestig en het vyf jaar later 51 belydende en 24 dooplidmate gehad. Destyds was ds. B.D.C. Prinsloo (in kombinasie met Maclear en Elliot) die leraar. Die gemeente het in sy 19-jarige bestaan nooit ’n eie kerkgebou gehad nie, maar dié van die Presbiteriaanse kerk in Durhamstraat gebruik.
Christiana Figueres
Karen Christiana Figueres Olsen (gebore op 7 Augustus 1956) is 'n Costa Ricaanse diplomaat met 35 jaar ervaring in nasionale en internasionale politiek op die hoogste vlak. In Julie 2010 is sy aangestel as sekretaris-generaal van die UNFCCC, die Verenigde Nasies se Klimaatveranderingskonferensie, ses maande na die mislukte Kopenhagen-klimaatveranderingskonferensie (COP15) in 2009. Sy het die Nederlander Yvo de Boer in die pos opgevolg.
Christiana Figueres is op 18 Julie 2016 opgevolg as sekretaris-generaal van die UNFCCC deur die Mexikaanse Patricia Espinosa.
Tydens haar wetenskaplike loopbaan het sy aan klimaatsverandering, volhoubare ontwikkeling, energie, grondgebruik, en tegniese en finansiële ontwikkeling gewerk. Figueres hou gereeld lesings en is die skrywer van 'n reeks boeke.
In Februarie 2020 publiseer sy 'n boek waarin sy openlik betoog vir burgerlike ongehoorsaamheid om die klimaat te red.
Christiana Figueres het twee dogters en is Spaans, Engels en Duits magtig.
Barry Letts
Barry Letts (26 Maart 1925 – 9 Oktober 2009) was 'n Engelse vervaardiger en akteur. Hy was bekend vir sy rolle in die televisiereekse Doctor Who (1963) en The Prince and the Pauper (1976).
Brunia compacta
Brunia compacta is 'n struik wat tot die Bruniaceae familie hoort. Die spesie is endemies in die Wes-Kaap en is deel van die fynbos. Dit kom in die suidelike Sederberg en Koue Bokkeveld voor. Dit het 'n voorkomsgebied van 153 km² en word as seldsaam beskou.
Phorbas fictitioides
Die spons behoort tot die genus Phorbas en tot die familie Hymedesmiidae. Die wetenskaplike naam van die spesie is die eerste keer geldig gepubliseer in 1924 deur Dendy & Frederick.
Integraalrekening
Die Integraalrekening is 'n onderdeel van wiskunde en dan spesifiek van analise. Integrasie verwys na die berekening van integrale, wat in die eenvoudigste geval as die area onder 'n grafiek beskou kan word. Indien dit 'n grafiek van die spoed van 'n voorwerp teenoor die tydsverloop is, sal die integraal die totale afstand wees wat die voorwerp afgelê het. In so geval praat mens van 'n tydsintegraal. As 'n funksie die massadigtheid van 'n voorwerp gee, dan sal die integraal van die funksie oor die volume die totale massa gee. In so geval praat mens van 'n volume-integraal.
Integrasie is nou verwant aan differensiaalrekening, aangesien hierdie twee as teenoorgestelde of inverse prosesse beskou kan word. Dit word deur die fundamentele stelling van die kalkulus beskryf. Die nuttigheid hiervan spruit uit die feit dat dit 'n manier gee om integrale deur middel van differensiasie te bereken: as 'n funksie gelyk is aan die afgeleide van 'n tweede funksie, dan is die integraal (of anti-differensiaal) van die eerste funksie gelyk aan die oorspronklike tweede funksie. Dit is nuttig omdat dit gewoonlik baie moeilik is om 'n funksie se integraal direk te bereken, terwyl dit baie makliker is om afgeleides te bepaal.
Anthony Lewis (akteur)
Anthony Lewis (gebore 31 Maart 1983) is 'n Engelse akteur. Hy is bekend vir sy rolle in die rolprent Boy A (2007) en in die televisiereekse Emmerdale (1972), Children's Ward (1989), en Cracker (1993).